ⵍⵎⵃⵊⵓⴱⵉ ⴰⵃⵕⴹⴰⵏ

ⵍⵎⵃⵊⵓⴱⵉ ⴰⵃⵕⴹⴰⵏ (ⵙ ⵜⵄⵕⴰⴱⵜ: المحجوبي أحرضان) ⵉⵜⵜⵢⴰⵡⵙⵙⴰⵏ ⵙ ⵣⵣⴰⵢⵖ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1921, ⵉⵎⵎⵜ ⴰⵙⵙ ⵏ 15 ⵏⵓⵡⴰⵏⴱⵉⵔ 2020, ⵉⴳⴰ ⵢⴰⵏ ⵡⵓⴷⵎ ⴰⵙⵔⵜⴰⵏ ⴰⵎⵖⵔⴰⴱⵉ ⵉⵜⵜⵢⴰⵡⵙⵙⴰⵏⵏ. ⵉⴷⴷⵔ ⴳ ⵓⵣⵎⵣ ⵏ ⵓⴼⵔⴰⴳ ⴰⴼⵕⴰⵏⵙⵉⵙ ⵅⴼ ⵍⵎⵖⵔⵉⴱ, ⵎⴽ ⵉⵣⵣⵔⵉ ⵓⵍⴰ ⴰⵣⵎⵣ ⵏ ⵜⵙⵉⵎⴰⵏⵜ, ⵉⴽⵛⵎ ⵙ ⵜⵙⵔⵜⵉⵜ ⵣⵉⴽⴽ, ⵉⴽⴽⴰ ⵎⵏⵏⴰⵡⵜ ⵏ ⵜⵡⵓⵔⵉⵡⵉⵏ ⵜⵓⵏⴱⵉⴹⵉⵏ, ⵉⴽⴽⴰ ⵜⵜ ⵏⵏ ⵉⴳⴰ ⴰⵏⴱⴱⴰⴹ ⵅⴼ ⵕⵕⴱⴰⵟ. ⵢⴰⵖⵓⵍ ⵉⴳⴰ ⴰⵏⴼⵍⵓⵙ ⴰⵎⴰⵜⴰⵢ ⵏ ⵓⵎⵓⵙⵙⵓ ⴰⴳⴷⵓⴷⴰⵏ ⴳ ⵓⴳⵔⴰⵡ ⵏⵏⵙ ⵡⵉⵙ ⵙⵉⵏ ⴳ ⵎⵕⵕⴰⴽⵛ ⴳ ⵓⵙⴳⴳⵯⴰⵙ ⵏ 1962. ⵉⴷⵔⴰ ⴳ ⵜⴰⵎⵜ ⵜⵏⴱⴰⴹⵉⵏ ⵜⵉⵎⵖⵔⴰⴱⵉⵢⵉⵏ, ⵉⴽⴽⴰ ⵜⵜ ⵉⵏⵏ ⴳ ⵎⵏⵏⴰⵡⵜ ⵜⵎⴰⵡⴰⵙⵉⵏ ⵣⵓⵏ: ⵜⴰⵎⴰⵡⴰⵙⵜ ⵏ ⵓⵎⵣⴰⵖ ⵙⴳ ⵓⵙⴳⴳⵯⴰⵙ ⵏ 1961 ⴰⵔ 1964, ⵜⴰⵎⴰⵡⴰⵙⵜ ⵏ ⵜⴼⵍⵍⴰⵃⵜ ⴳ ⵓⵙⴳⴳⵯⴰⵙ ⵏ 1962, ⵜⴰⵎⴰⵡⴰⵙⵜ ⵏ ⵜⴼⵍⵍⴰⵃⵜ ⴷ ⵓⵙⵓⵖⴷ ⵏ ⵜⵢⵢⵓⴳⴰ ⴳ ⵓⵙⴳⴳⵯⴰⵙ ⵏ 1965, ⵉⵏⴳⵔ 1966 ⴷ 1967 ⵉⴽⴽⴰ ⵜⴰⵎⴰⵡⴰⵙⵜ ⵏ ⵓⵎⵣⴰⵖ ⴰⵏⴰⵎⵓⵔ. ⴳ 1 ⵎⴰⵕⵚ 1977, ⵉⴳⴰ ⴰⵎⴰⵡⴰⵙ ⵏ ⵓⵡⴰⵏⴽ, ⴳ 10 ⴽⵟⵓⴱⵕ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ, ⵉⴳⴰ ⴰⵎⴰⵡⴰⵙ ⵏ ⵓⵡⴰⵏⴽ ⵢⵓⵎⵥⵏ ⵜⴰⵙⴰⵡⴰⵢⵜ ⴷ ⵡⴰⵙⵙⴰⵢ ⴳ ⵜⵏⴱⴰⴹⵜ ⵏ ⴰⵃⵎⴰⴷ ⵄⵓⵚⵎⴰⵏ ⴳ ⵓⵙⴳⴳⵯⴰⵙ ⵏ 1977. ⵉⴳ ⴰⵎⴰⵡⴰⵙ ⵏ ⵓⵎⵙⴰⵡⴰⵙ ⴳ ⵜⵏⴱⴰⴹⵜ ⵏ ⵍⵎⵄⵟⵉ ⴱⵓⵄⴱⵉⴷ ⴳ ⵓⵙⴳⴳⵯⴰⵙ ⵏ 1979, ⵎⴽ ⵉⴳⴰ ⴰⵎⴰⵡⴰⵙ ⵏ ⵓⵡⴰⵏⴽ ⴳ ⵜⵏⴱⴰⴹⵜ ⵏ ⵎⵓⵃⵎⵎⴰⴷ ⴽⴰⵔⵉⵎ ⵍⵄⵎⵕⴰⵏⵉ ⴳ ⵓⵙⴳⴳⵯⴰⵙ ⵏ 1983 ⴰⵛⴽⵓ ⵉⴳⴰ ⴰⵎⴰⵏⴰⵔ ⵏ ⵢⴰⵏ ⵙⴳ ⵚⴹⵉⵚ ⵏ ⵉⵎⵓⵍⵍⵉⵜⵏ ⵉⵎⵇⵇⵔⴰⵏⵏ ⴳ ⵍⵎⵖⵔⵉⴱ. ⴳ ⵓⴳⵔⴰⵡ ⴰⵎⵥⵍⴰⵢ ⵏ ⵓⵎⵓⵍⵍⵉ ⵏ ⵓⵎⵓⵙⵙⵓ ⴰⴳⴷⵓⴷⴰⵏ ⵏⵏⴰ ⵉⵍⵍⴰⵏ ⵉⵏⴳⵔ 4 ⴷ 5 ⴽⵟⵓⴱⵕ 1986, ⵉⵜⵜⵓⵙⴼⴼⴰⵖ ⵙⴳ ⵜⵏⴼⵍⵓⵙⵜ ⵜⴰⵎⴰⵜⴰⵢⵜ ⵏ ⵓⵎⵓⵙⵙⵓ ⴰⵎⴷⵏⴰⵏ. ⴳ ⵢⵓⵏⵢⵓ ⵏ ⵓⵙⴳⴳⵯⴰⵙ ⵏ 1991, ⵉⵙⵔⵙ ⵜⵉⵔⵙⴰⵍ ⵏ ⵢⴰⵏ ⵓⵎⵓⵍⵍⵉ ⴰⵎⴰⵢⵏⵓ ⵉⴳⴰ ⴰⵙ ⵙ ⵉⵙⵎ "ⴰⵎⵓⵙⵙⵓ ⴰⵏⴰⵎⵓⵔ ⴰⵎⴷⵏⴰⵏ" ⵏⵏⴰ ⴳ ⵉⴳⴰ ⴰⵏⴼⵍⵓⵙ ⴰⵎⴰⵜⴰⵢ. ⴳ ⵢⵓⵏⵢⵓ ⵏ ⵓⵙⴳⴳⵯⴰⵙ ⵏ 1997 ⵉⵏⵏⵔⴰ ⵓⵃⵕⴹⴰⵏ ⴳ ⵉⵙⵜⴰⵢⵏ ⵉⴳⵔⴰⵡⴰⵏⵏ, ⴳ ⵡⴰⵢⵢⵓⵔ ⵏ ⵎⴰⵕⵚ 2006, ⵙⵡⵡⵓⵔⵉⵏ ⵉⵏⴱⴷⴰⴷⵏ ⵏ "ⵓⵎⵓⵙⵙⵓ ⴰⵎⴷⵏⴰⵏ", "ⴰⵎⵓⵙⵙⵓ ⴰⵏⴰⵎⵓⵔ ⴰⵎⴷⵏⴰⵏ" ⴷ "ⵜⴰⵎⵓⵏⵜ ⵜⴰⴷⵉⵎⵓⵇⵕⴰⵜⵉⵜ" ⴰⴼⴰⴷ ⴰⴷ ⵙⴽⵔⵏ ⵜⴰⵎⵓⵏⵜ ⴳ ⵢⴰⵏ ⵓⵎⵓⵍⵍⵉ ⴳⵏ ⴰⵙ ⵙ ⵢⵉⵙⵎ ⴰⵎⵓⵙⵙⵓ ⴰⵎⴷⵏⴰⵏ, ⵙⵜⵉⵏ ⵍⵎⵃⵊⵓⴱⵉ ⴰⵃⵕⴹⴰⵏ ⴰⵎ ⵓⵏⵙⵙⵉⵅⴼ ⵏ ⵓⵎⵓⵍⵍⵉ ⴷ ⵎⵃⵏⵏⴷ ⵍⵄⵏⵚⵕ ⴰⵎ ⵓⵏⴼⵍⵓⵙ ⴰⵎⴰⵜⴰⵢ.ⵜⴰⵙⵏⵓⵔⴰⵢⵜ ⵜⴰⵎⵖⵔⵉⴱⵉⵜ ⵏ ⵉⵏⵖⵎⵉⵙⵏ ⵎ.ⴰ.ⴱⵜⴰⴱⴰⴷⵓⵜ ⵜⴰⵇⴰⵟⴰⵕⵉⵜ ⵏ ⵉⵏⵖⵎⵉⵙⵏ, ⵍⵊⴰⵣⵉⵔⴰⵜⴰⴱⴰⴷⵓⵜ ⵜⴰⵇⴰⵟⴰⵕⵉⵜ ⵏ ⵉⵏⵖⵎⵉⵙⵏ, ⴰⵍⵊⴰⵣⵉⵔⴰ

ⵉⵙⴰⵖⵓⵍⵏ